
1. EUROOPAN PARLAMENTIN PÄÄTÖSEHDOTUS
vastuuvapauden myöntämisestä Euroopan pankkiviranomaisen talousarvion toteuttamisesta varainhoitovuonna 2022
(2023/2146(DEC))
Euroopan parlamentti, joka
–	ottaa huomioon Euroopan pankkiviranomaisen lopullisen tilinpäätöksen varainhoitovuodelta 2022,
–	ottaa huomioon tilintarkastustuomioistuimen vuosikertomuksen EU:n virastoista varainhoitovuodelta 2022 sekä virastojen vastaukset[footnoteRef:1], [1:  EUVL C, C/2023/594, 27.10.2023.] 

–	ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2022 koskevan lausuman[footnoteRef:2] tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta), [2:  EUVL C, C/2023/112, 12.10.2023.] 

–	ottaa huomioon neuvoston ... helmikuuta 2024 antaman suosituksen varainhoitovuoden 2022 talousarvion toteuttamista koskevan vastuuvapauden myöntämisestä viranomaiselle (00000/2024 – C9‑0000/2024),
–	ottaa huomioon Euroopan unionin toiminnasta tehdyn sopimuksen 319 artiklan,
–	ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046[footnoteRef:3] ja erityisesti sen 70 artiklan, [3:  EUVL L 193, 30.7.2018, s. 1.] 

–	ottaa huomioon Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1093/2010[footnoteRef:4] ja erityisesti sen 64 artiklan, [4:  EUVL L 331, 15.12.2010, s. 12.] 

–	ottaa huomioon Euroopan parlamentin ja neuvoston asetuksen (EU, Euratom) 2018/1046 70 artiklassa tarkoitettuja, SEUT-sopimuksen ja Euratomin perustamissopimuksen nojalla perustettuja elimiä koskevasta varainhoidon puiteasetuksesta 18. joulukuuta 2018 annetun komission delegoidun asetuksen (EU) 2019/715[footnoteRef:5] ja erityisesti sen 105 artiklan, [5:  EUVL L 122, 10.05.2019, s. 1.] 

–	ottaa huomioon työjärjestyksen 100 artiklan ja liitteen V,
–	ottaa huomioon talousarvion valvontavaliokunnan mietinnön (A9‑0000/2024),
1.	myöntää Euroopan pankkiviranomaisen toimitusjohtajalle vastuuvapauden viranomaisen talousarvion toteuttamisesta varainhoitovuonna 2022 / lykkää päätöstä vastuuvapauden myöntämisestä Euroopan pankkiviranomaisen toimitusjohtajalle viranomaisen talousarvion toteuttamisesta varainhoitovuonna 2022;
2.	esittää huomautuksensa oheisessa päätöslauselmassa;
3.	kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan pankkiviranomaisen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

[bookmark: _Toc157161544]2. EUROOPAN PARLAMENTIN PÄÄTÖSEHDOTUS
Euroopan pankkiviranomaisen varainhoitovuoden 2022 tilien päättämisestä
(2023/2146(DEC))
Euroopan parlamentti, joka
–	ottaa huomioon Euroopan pankkiviranomaisen lopullisen tilinpäätöksen varainhoitovuodelta 2022,
–	ottaa huomioon tilintarkastustuomioistuimen vuosikertomuksen EU:n virastoista varainhoitovuodelta 2022 sekä virastojen vastaukset[footnoteRef:6], [6:  EUVL C, C/2023/594, 27.10.2023.] 

–	ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2022 koskevan lausuman[footnoteRef:7] tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta), [7:  EUVL C, C/2023/112, 12.10.2023.] 

–	ottaa huomioon neuvoston ... helmikuuta 2024 antaman suosituksen varainhoitovuoden 2022 talousarvion toteuttamista koskevan vastuuvapauden myöntämisestä viranomaiselle (00000/2024 – C9‑0000/2024),
–	ottaa huomioon Euroopan unionin toiminnasta tehdyn sopimuksen 319 artiklan,
–	ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046[footnoteRef:8] ja erityisesti sen 70 artiklan, [8:  EUVL L 193, 30.7.2018, s. 1.] 

–	ottaa huomioon Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1093/2010[footnoteRef:9] ja erityisesti sen 64 artiklan, [9:  EUVL L 331, 15.12.2010, s. 12.] 

–	ottaa huomioon Euroopan parlamentin ja neuvoston asetuksen (EU, Euratom) 2018/1046 70 artiklassa tarkoitettuja, SEUT-sopimuksen ja Euratomin perustamissopimuksen nojalla perustettuja elimiä koskevasta varainhoidon puiteasetuksesta 18. joulukuuta 2018 annetun komission delegoidun asetuksen (EU) 2019/715[footnoteRef:10] ja erityisesti sen 105 artiklan, [10:  EUVL L 122, 10.05.2019, s. 1.] 

–	ottaa huomioon työjärjestyksen 100 artiklan ja liitteen V,
–	ottaa huomioon talousarvion valvontavaliokunnan mietinnön (A9‑0000/2024),
1.	hyväksyy Euroopan pankkiviranomaisen varainhoitovuoden 2022 tilien päättämisen / lykkää Euroopan pankkiviranomaisen varainhoitovuoden 2022 tilien päättämistä;
2.	kehottaa puhemiestä välittämään tämän päätöksen Euroopan pankkiviranomaisen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan pankkiviranomaisen talousarvion toteuttamisesta varainhoitovuonna 2022
(2023/2146(DEC))
Euroopan parlamentti, joka
–	ottaa huomioon päätöksensä vastuuvapauden myöntämisestä Euroopan pankkiviranomaisen talousarvion toteuttamisesta varainhoitovuonna 2022,
–	ottaa huomioon työjärjestyksen 100 artiklan ja liitteen V,
–	ottaa huomioon talousarvion valvontavaliokunnan mietinnön (A9‑0000/2024),
A.	toteaa, että Euroopan pankkiviranomaisen tulo- ja menotaulukon[footnoteRef:11] mukaan sen lopullinen talousarvio varainhoitovuodeksi 2022 oli 50 315 014 euroa; toteaa, että viranomaisen toiminta rahoitetaan unionin rahoitusosuudella (18 685 999 euroa) sekä jäsenvaltioiden kansallisten valvontaviranomaisten ja tarkkailijoiden rahoitusosuuksilla (31 629 015 euroa); [11:  EUVL C 73/19, 28.02.2023, s. 102.] 

B.	ottaa huomioon, että tilintarkastustuomioistuin toteaa kertomuksessaan Euroopan pankkiviranomaisen tilinpäätöksestä varainhoitovuodelta 2022 saaneensa kohtuullisen varmuuden siitä, että viranomaisen tilit olivat luotettavat ja tilien perustana olevat toimet olivat lailliset ja sääntöjenmukaiset;
Talousarvio- ja varainhallinto
1.	panee tyytyväisenä merkille, että varainhoitovuonna 2022 toteutetun talousarvion seurannan tuloksena talousarvion toteutusaste oli kyseisenä vuonna maksusitoumusmäärärahojen osalta 99,56 prosenttia, mikä merkitsee 1,05 prosentin lisäystä vuoteen 2021 verrattuna; panee lisäksi merkille, että maksumäärärahojen käyttöaste oli 87,00 prosenttia eli 3,00 prosenttia korkeampi kuin vuonna 2021;
Toiminnan tuloksellisuus
2.	suhtautuu myönteisesti siihen, että viranomainen käyttää edelleen tiettyjä toimenpiteitä keskeisinä tulosindikaattoreina arvioidakseen toimintaansa ja tuloksia työohjelman tavoitteiden saavuttamisessa; panee merkille, että viranomainen on määritellyt työohjelmassaan vuodeksi 2022 viisi vertikaalista painopistettä (esimerkiksi valvonnan ja kriisinratkaisun vakavaraisuuskehyksen seuranta ja päivittäminen sekä EU:n laajuisen stressitestauskehyksen tarkistaminen ja vahvistaminen) ja kaksi horisontaalista painopistettä (välineiden tarjoaminen ympäristöön, yhteiskuntaan ja hallintotapaan liittyvien riskien mittaamiseksi ja hallitsemiseksi sekä covid-19-pandemian vaikutusten seuraamiseksi ja lieventämiseksi); panee merkille, että vuonna 2022 viranomainen toteutti 95 prosenttia työohjelmassaan esitetyistä noin 250 tehtävästä, mukaan lukien 15 prosenttia tehtävistä, jotka oli lisättävä työhön vuoden aikana, ja toteaa lisäksi, että tämä oli parannus edelliseen vuoteen verrattuna;
3.	on tietoinen siitä, että Venäjän perusteeton hyökkäyssota Ukrainaa vastaan johti siihen, että viranomainen otti huomioon tästä konfliktista johtuvat haasteet ja epävarmuustekijät sen toimivaltaan kuuluvilla alueilla ja puuttui niihin sen mukaisesti; suhtautuu myönteisesti siihen, että tämän seurauksena viranomainen keskittyi merkittävästi pankkeihin ja rahoitusalaan kohdistuvien riskien arviointiin ja ryhtyi toimiin alan seuraamiseksi; panee lisäksi merkille, että viranomainen keskittyi toimiin, joilla edistetään määrättyjen seuraamusten soveltamista ja täytäntöönpanoa, ja tasolla, joka on tästä konfliktista kärsineiden kannalta välittömämmin merkityksellinen, pitää myönteisenä viranomaisen toimia ohjeiden antamiseksi rahoitusjärjestelmään pääsyn helpottamiseksi; 
4.	panee merkille, että viranomaisen vuonna 2022 toteuttaman toiminnan keskeisiä osia oli muun muassa asiakirjojen ”Digitaalista häiriönsietokykyä koskeva säädös” ja ”Kryptovarojen markkinat” laatimisessa auttaminen antamalla vastauksia erilaisiin digitaalista rahoitusta ja siihen liittyviä kysymyksiä koskeviin neuvontapyyntöihin; panee merkille, että toinen painopiste oli rahoitusjärjestelmän käytön estäminen rahanpesutarkoituksiin sekä terrorismin rahoitukseen; panee lisäksi merkille, että viranomaisen työn keskiössä olivat edelleen asiaankuuluvan pankkeja koskevan ympäristö-, yhteiskunta- ja hallintotapakehyksen kehittäminen ja niiden taseisiin kohdistuvien covid-19-pandemian vaikutusten seuranta; toteaa, että viranomainen myös päivitti vertaisarviointia koskevan työsuunnitelmansa vuosiksi 2022–2023 EPV‑asetuksen mukaisesti (Euroopan valvontaviranomaisen uudelleentarkastelu);
Tehokkuus ja hyödyt
5.	panee tyytyväisenä merkille, että hankintojen alalla viranomaisen lähestymistapana on kutsua muita virastoja osallistumaan avoimiin hankintamenettelyihinsä aina, kun muut virastot saattavat olla kiinnostuneita asiasta; panee merkille, että viranomainen oli vuonna 2022 johtava virasto yhdessä toimielinten välisessä hankintamenettelyssä, johon ESMA ja EIOPA osallistuivat; panee lisäksi merkille, että viranomainen on myös osallistunut moniin toimielinten välisiin menettelyihin, joita muut EU:n elimet, pääasiassa komissio, ovat johtaneet. panee merkille, että vuonna 2022 77 prosenttia viranomaisen voimassa olevista 96 puitesopimuksesta oli muiden EU:n elinten tekemiä;
6.	panee merkille, että viranomaisen sekakomitea yhdessä EIOPAn, ESMAn, komission ja EJRK:n kanssa on keskeinen foorumi, jossa keskustellaan yhteisistä sääntelykysymyksistä ja sovitaan yhteisistä aloitteista; muistuttaa, että yhteisissä aloitteissa yhdistetään erilaisia näkökulmia, vähennetään päällekkäisyyksiä, tehostetaan oppimista ja vahvistetaan osallistujien välisiä suhteita;
7.	panee tyytyväisenä merkille, että viranomainen osallistuu laajoihin yhteistyötä ja resurssien jakamista koskeviin aloitteisiin useiden virastojen kanssa, esimerkkeinä yhteiset kirjanpitopalvelut ESMAn kanssa, yhteinen turvallisuusvastaava EIOPAn kanssa, yhteiset tietotekniset hankkeet, investoinnit urakehitykseen sekä kokemuksista kertominen muiden virastojen auttamiseksi EMAS-sertifioinnin saamisessa; korostaa lisäksi yhteistyön ja parhaiden käytäntöjen mukauttamisen horisontaalisia hyötyjä;
8.	on tyytyväinen siihen, että viranomainen on aloittanut useita eri toimia, kuten prosessien optimointi, resurssien hallinta, digitalisointi, yhteistyön vahvistaminen ja jatkuvan parantamisen kulttuurin edistäminen; panee merkille, että keskeisiä strategioita ovat prosessien automatisointi (paperittomat rahoitustoimet, joukkomaksukuorma, työnkulkuvälineet), resurssien optimointi, datavetoinen päätöksenteko, teknologian integrointi (pilvipalvelut, henkilöstöhallinnon digitalisointi), yhteistyö monialaisten tiimien avulla ja projektinhallinta;
Henkilöstöpolitiikka
9.	panee merkille, että 31. joulukuuta 2022 henkilöstötaulukon viroista/toimista oli täytettynä 98,14 prosenttia ja että unionin talousarviossa hyväksytyistä 162 väliaikaisesta toimesta 159 oli täytettynä (sama määrä hyväksyttyjä toimia kuin vuonna 2021); panee merkille, että vuonna 2022 viranomaisen palveluksessa työskenteli lisäksi 44 sopimussuhteista toimihenkilöä (50 hyväksyttyä) ja 13 kansallista asiantuntijaa (19 hyväksyttyä) ja 6 kansallista asiantuntijaa, joista ei aiheudu kustannuksia;
10.	panee merkille, että vuonna 2022 kokonaisvaihtuvuusaste oli 11,5 prosenttia (12 prosenttia vuonna 2021); panee merkille, että kokonaisvaihtuvuusaste sisältää sellaisten kansallisten asiantuntijoiden työsopimuksen päättymisen, joiden työsopimukset ovat luonnostaan lyhyempiä, ja että virkahenkilöstön (väliaikaiset toimihenkilöt ja sopimussuhteiset toimihenkilöt) vaihtuvuusaste oli 9 prosenttia (sopimussuhteisten toimihenkilöiden osalta hieman suurempi kuin väliaikaisten toimihenkilöiden osalta); korostaa, että vuodesta 2020 lähtien viranomainen on alkanut rikastuttaa lahjakkuuksien hallintaa koskevaa lähestymistapaansa lisätoimenpiteillä, joilla annetaan vastuuta henkilöstölle ja tuetaan pitkäaikaista sitoutumista (vahva työntekijöiden arvolupaus, räätälöidyt urakehitysohjelmat, kuten mentorointi, työtä ja yksityiselämää koskevat aloitteet, kuten harrastekerhot, yms.);
11.	panee merkille sukupuolijakauman viranomaisen ylimmässä johdossa ja keskijohdossa, joissa 29 henkilöstä 16 (55 prosenttia) on miehiä, ja viranomaisen koko henkilöstössä, jossa 222 henkilöstä 114 (51 prosenttia) on miehiä; pitää myönteisenä, että viranomainen on hyväksynyt EU:n virastojen verkoston monimuotoisuutta ja osallisuutta koskevan peruskirjan; panee merkille, että viranomainen on jäsen kansainvälisten järjestöjen ”Choose Paris Region” -verkostossa, joka edistää monimuotoista, osallistavaa ja oikeudenmukaista työpaikkaa ja tarjoaa erityisiä mukautuksia vammaisille henkilöille osana rekrytointiprosessia;
12.	on tietoinen siitä, että vuonna 2022 käynnistettiin henkilöstön sitoutumista koskeva kyselytutkimus, jonka vastausprosentti oli 71 prosenttia; panee merkille, että henkilöstön sitoutumista kuvaavien myönteisten vastausten kokonaisprosenttiosuus oli 65, joka on 1 prosentin suurempi kuin edellisessä vuoden 2019 henkilöstön sitoutumista koskevassa kyselytutkimuksessa (haastavista covid-19-pandemia-ajoista huolimatta) sekä verrattuna EU:n virastojen väliseen vertailuarvoon;
Eturistiriitojen ennaltaehkäisy ja hallinta sekä avoimuus
13.	panee tyytyväisenä merkille, että viranomainen virtaviivaisti vuonna 2022 eettistä prosessia erityisesti ottamalla käyttöön sähköisen työnkulkujärjestelmän, johon sisältyy lähtevän henkilöstön mahdollisiin eturistiriitoihin liittyvien ilmoitusten ja työsuhteen päättymisen jälkeisiä toimia koskevien ilmoitusten tarkempi ja tehokkaampi arviointi;
14.	muistuttaa, että hallintoneuvosto muutti vuonna 2022 työjärjestystään ja johtokunnan työjärjestyksiä sekä pysyvän kriisinratkaisukomitean ja rahanpesun ja terrorismin rahoituksen torjuntaa käsittelevän pysyvän komitean toimeksiantoja ja että näiden muutosten seurauksena jäsenet, jotka ilmoittavat eturistiriidasta, ovat poikkeuksetta velvollisia pysymään poissa sekä äänestyksestä että itse keskustelusta;
15.	panee merkille, että sen jälkeen, kun OLAFin tutkimus, jossa ei havaittu viitteitä asiaan liittyvän oikeudellisen kehyksen noudattamiseen liittyvistä sääntöjenvastaisuuksista, oli saatu päätökseen, viranomainen sai suosituksen toteuttaa hallinnollisia toimia, erityisesti ylimmän johdon työsopimusten osalta; panee merkille, että tutkimuksessa kävi ilmi, että karenssiaikaa koskevia sopimusmääräyksiä ei ollut; korostaa, että vastauksena viranomainen otti helmikuussa 2022 johtajia, neuvonantajia ja edellä mainittuja henkilöitä koskevissa sopimuksissa käyttöön uuden artiklan; panee merkille, että henkilöstösääntöjen oikeudelliseen kehykseen sisältyvien rajoitusten vuoksi viranomainen ilmoitti OLAFille, että se ei voi asettaa vaatimuksia tämän kehyksen ulkopuolisille henkilöstön jäsenille, kuten korvauksen maksamista, jos entinen henkilöstön jäsen ei saa harjoittaa ammatillista toimintaa tai jos hän tekee niin, häneen kohdistetaan merkittäviä seuraamuksia;
16.	panee tyytyväisenä merkille, että viranomainen julkistaa kaikki henkilöstön tapaamiset ulkopuolisten yksityisen sektorin sidosryhmien kanssa ja että se tekee tämän kahden viikon välein puheenjohtajan tapauksessa (asetuksen (EU) N:o 1093/2010 49 a artiklan mukaisesti) ja että tätä sovelletaan samalla tavoin toimitusjohtajaan (52 a artiklassa tosin edellytetään, että toimitusjohtajan tapaamiset on julkistettava, muttei täsmennetä, miten pian näiden tapaamisten jälkeen); panee merkille, että kun on kyse muun henkilöstön tapaamisista yksityisen sektorin sidosryhmien kanssa, tiedot julkistetaan neljännesvuosittain;
17.	kiinnittää huomiota yhden väärinkäytösten paljastamistapauksen päättämiseen vuonna 2022; panee merkille, että yksi toteutetuista toimista oli yhteyden ottaminen kansalliseen toimivaltaiseen viranomaiseen väitteiden ja sen ymmärtämiseksi, mitä toimia on toteutettu kansallisesti, minkä seurauksena tapauksen käsittely päätettiin ilman viranomaiselta vaadittavia toimia;
18.	muistuttaa, että hallintoelinten jäsenten ja varajäsenten, ylempien johtajien ja johtajien ansioluettelot julkaistaan viranomaisen verkkosivustoilla; panee merkille, että nämä ansioluettelot sisältävät tietoja heidän työkokemuksestaan ja koulutuksestaan; panee lisäksi merkille, että asiantuntijoiden osalta viranomainen julkaisee pankkialan osallisryhmän ansioluettelot;
Hankinnat
19.	panee merkille, että tilintarkastustuomioistuimen mukaan viranomainen pyrki hankkimaan palveluja kahdessa avoimessa tarjouskilpailussa, joista toinen koski rahoituspalvelujen markkinatutkimusta ja toinen tietosuojaan liittyvää kuulemista; panee merkille, että toisen tarjouskilpailun myöntämis- ja valintaperusteissa oli päällekkäisyyttä; korostaa, että tämä on varainhoitoasetuksen 167 artiklan vastaista, sillä kyseisen artiklan mukaan myöntämis- ja valintaperusteet on erotettava täysimääräisesti toisistaan; toteaa, että valintaperusteiden avulla arvioidaan tarjoajien valmiuksia ja myöntämisperusteiden avulla tarjouksien hintaa ja laatua; pitää valitettavana, että molemmissa tarjouskilpailuissa viranomainen arvioi sopimusten enimmäisarvon liian suureksi, sillä markkinahintoja koskevat tutkimukset, jotka se oli tehnyt ennen tarjouskilpailun käynnistämistä, olivat puutteellisia;
20.	toteaa, että tilintarkastustuomioistuimen mukaan hankintoja koskeva heikkous, joka vaikutti kahteen erilliseen vuonna 2021 ilmoitettuun neuvottelumenettelyyn, on korjattu, sillä viranomainen käyttää nyt komission malleja ja on näin saattanut menettelynsä tilintarkastustuomioistuimen huomion mukaiseksi;
21.	korostaa, että tilintarkastustuomioistuin on varainhoitovuoden 2020 jälkeen esittänyt joka vuosi uusia hankintoihin liittyviä huomautuksia neljälle virastolle ja että viranomainen on yksi näistä neljästä virastosta; muistuttaa, että julkisia hankintoja koskevien sääntöjen tavoitteena on antaa hankintayksiköille mahdollisuus hankkia tarvitsemansa tavarat ja palvelut mahdollisimman edullisesti ja varmistaa samalla tarjoajien välinen terve kilpailu sekä avoimuuden, suhteellisuuden, yhdenvertaisen kohtelun ja syrjimättömyyden periaatteiden noudattaminen; kehottaa viranomaista varmistamaan, että hankintoihin sovellettavia sääntöjä noudatetaan täysimääräisesti, jotta rahalle saadaan parasta mahdollista vastinetta;
Sisäinen valvonta
22.	muistuttaa, että vuonna 2021 aloitettiin työ erityisen riskinhallintakumppanin kanssa, jotta parannetaan viranomaisen nykyisen riskinhallintaohjelman yhteensopivuutta organisaatioiden riskinhallintaa koskevan COSO Enterprise Risk Management (ERM) ‑kehyksen kanssa, ja että tämä työ jatkui vuonna 2022; panee merkille, että sisäisen valvonnan vahvistamiseksi edelleen viranomainen aikoo integroida riskinhallintaohjelmansa COSO ERM -kehykseen, tehostaa eettisyyteen liittyviä toimia ja tarjota räätälöityä sisäistä valvontaa koskevaa koulutusta vuonna 2023 tavoitteena ylläpitää ja parantaa yleisen sisäisen valvonnan järjestelmän tehokkuutta;
23.	panee merkille, että tilintarkastustuomioistuimen mukaan sisäistä valvontaa koskeva heikkous, joka vaikutti vuonna 2021 ilmoitettuihin palvelukseenottomenettelyihin, on korjattu, sillä viranomainen muutti menettelyjään vastaavasti;
Muita huomioita
24.	suhtautuu myönteisesti siihen, että viranomainen jatkoi vuonna 2022 työstään ja tuotoksistaan viestimistä laaja-alaisten viestintäkanavien, kuten verkkosivustonsa, lehdistöhaastattelujen ja sosiaalisen median alustojen, kautta; panee merkille, että viranomainen myös lisäsi dynaamisten tietojen visualisoinnin määrää tavoitteena esittää suuria määriä tietoja kattavammin ja ymmärrettävämmin, julkaisi 149 lehdistötiedotetta ja uutista, kertoi viraston työstä lehdistössä ja tiedotusvälineissä järjestämällä 74 haastattelua ja tiedotustilaisuutta lehdistön kanssa ja vastasi 706 kyselyyn sähköpostitse;
25.	suhtautuu myönteisesti siihen, että viranomainen sai vuonna 2022 ympäristöasioiden hallinta- ja auditointijärjestelmän (EMAS) sertifikaatin ja saavutti vuoden 2022 ympäristötavoitteensa matkojen, energian, jätteiden, hankintojen ja ydinliiketoiminnan aloilla; korostaa, että saavutuksiin sisältyy vähintään 50 prosentin vähennys matkoihin liittyvissä toimissa, 10 prosentin vähennys rakennusten energiankulutuksessa, sitoumus kierrättää vähintään 70 prosenttia jätteistä sekä ympäristövaikutusten huomioon ottaminen 100 prosentissa viranomaisen tekemistä hankintasopimuksista;
26.	on tyytyväinen viranomaisen sitoumukseen vähentää energiankulutusta 10 prosenttia vuonna 2022 (vuoteen 2019 verrattuna); huomauttaa, että tämän tavoitteen saavuttamiseksi viranomainen otti käyttöön muun muassa seuraavat toimenpiteet: lämmitysaikojen muuttaminen ja termostaattien asetuslämpötilan alentaminen, käytetyn energian vaihtaminen kokonaan uusiutuviin energialähteisiin, mittareiden päivittäinen seuranta toteutettujen toimien arvioimiseksi ja energian säästämistä koskevan tiedotuskampanjan järjestäminen henkilökunnalle; panee merkille, että vuoden 2022 loppuun mennessä saavutettu energiansäästö oli 16,4 prosenttia (verrattuna vuoteen 2019);
°
°	°
27.	viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta ...[footnoteRef:12] antamaansa päätöslauselmaan. [12:  Hyväksytyt tekstit, P9_TA(2024)0000.] 

